Document ID: 32005R2119

KOMISJONI MÄÄRUS (EÜ) nr 2119/2005,
22. detsember 2005,
millega muudetakse määrust (EÜ) nr 3175/94, millega sätestatakse üksikasjalikud rakenduseeskirjad teraviljatoodete ja kuivsööda väiksematele Egeuse mere saartele tarnimise erikorra kohta ja kehtestatakse prognoositav tarnebilanss
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 19. juuli 1993. aasta määrust (EMÜ) nr 2019/93 väiksemate Egeuse mere saarte heaks teatavate põllumajandussaaduste suhtes kohaldatavate erimeetmete kohta, (1) ja eriti selle artikli 3a lõiget 2,
ning arvestades järgmist:
(1)
Komisjoni määrusega (EMÜ) nr 2958/93 (2) kehtestatakse määruse (EMÜ) nr 2019/93 kohaldamise ühised üksikasjalikud eeskirjad seoses teatavate põllumajandustoodete väiksematele Egeuse mere saartele tarnimise erikorraga ning, kohaldades määruse (EMÜ) nr 2019/93 artiklit 3, kõnealuse tarnimise toetussummad.
(2)
Kohaldades määruse (EMÜ) nr 2019/93 artiklit 2, on komisjoni määrusega (EÜ) nr 3175/94 (3) koostatud teraviljatoodete ja kuivsööda prognoositav tarnebilanss.
(3)
Tuleks koostada prognoositav tarnebilanss 2006. aastaks.
(4)
Seetõttu tuleb muuta määrust (EÜ) nr 3175/94.
(5)
Käesoleva määrusega ettenähtud meetmed on kooskõlas asjaomaste toodete korralduskomiteede ühise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 3175/94 lisa asendatakse käesoleva määruse lisaga.
Artikkel 2
Käesolev määrus jõustub selle Euroopa Liidu Teatajas avaldamise päeval.
Käesolevat määrust kohaldatakse alates 1. jaanuarist 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. detsember 2005

Labels: 17
5
3
6
18